POSTUPAK NABAVE ZA NEOBVEZNIKE ZAKONA O JAVNOJ NABAVI
PRILOG V - PRIJEDLOG UGOVORA
Evidencijski broj nabave: KK.11.1.1.01.0118-1

KROLID d.o.o., Prigorska 68, 48260 Križevci, OIB: 77061493317, kojeg zastupa Barbara Podolski, OIB: 48180360287 
i(Ponuditelj) _____________________, (adresa)____________________________________, OIB: __________________, koju zastupa _____________, OIB: ___________________; kontakt podaci: broj telefona: ________________, adresa elektroničke pošte: ___________________(dalje u tekstu: „Izvoditelj“)


zaključili su

UGOVOR O RADOVIMA broj 	,


Članak 1. - Predmet ugovora

1) Predmet ovog Ugovora su građevinsko- obrtnički radovi izgradnje radionice za izradu metalne galanterije od inoxa tvrtke KROLID na adresi: Potočka ulica 171, 48260 KRIŽEVCI.
Prema Glavnom projektu izgradnje proizvodne hale, potrebni su:
Građevinsko- obrtnički radovi i to:
1. Pripremni i zemljani radovi 
2. Betonski i armirano-betonski radovi 
3. Čelična konstrukcija hale - bravarski radovi 
4. Krovopokrivački i limarski radovi 
5. Hidroizolacija i toplinska izolacija 
6. Vanjska i unutarnja stolarija 
7. Podopolagački i keramičarski radovi 
8. Radovi suhe montaže 
9. Soboslikarski radovi 
10. Protupožarna oprema i dokumentacija zaštite na radu 

Za proizvodnu halu neophodan je kolni prilaz. Prema Glavnom projektu izgradnje proizvodne hale, potrebni radovi za Kolni prilaz 1 su:
a) Pripremni radovi 
b) Zemljani radovi 
c) Nosiva konstrukcija ceste i parkirališta 
d) Prometna signalizacija 
e) Potporni zid, parapetni zid ograde 

Za proizvodnu halu neophodan je i drugi kolni prilaz. Prema Glavnom projektu izgradnje proizvodne hale, potrebni radovi za Kolni prilaz 2 su:
1. Pripremni radovi 
2. Zemljani radovi 
3. Nosiva konstrukcija kolnog prilaza 2. i odvodnja 
4. Prometna signalizacija 
5. Potporni zid, parapetni zid ograde 

Odluka o odabiru Ponuditelja donesena je na temelju postupka javnog nadmetanja za nabavu građevinsko- obrtničkih radova izgradnje radionice za izradu metalne galanterije od inoxa tvrtke KROLID u sklopu projekta „Jačanje konkurentnosti poduzeća KROLID ulaganjima u digitalnu i zelenu tranziciju“, sukladno Ugovoru o dodjeli bespovratnih sredstava broj: KK.11.1.1.01.0118.

2) Detaljne tehničke specifikacije predmeta nabave određene su u Troškovniku i Projektnoj dokumentaciji, koje su sastavni dio ovog Ugovora i ponude broj navesti broj ponude na temelju koje se sklapa ovaj Ugovor od navesti datum ponude na temelju koje se sklapa ovaj Ugovor na temelju koje se sklapa ovaj Ugovor.

Predmet nabave mora odgovarati svemu što je traženo u Prilogu II – Troškovnik i Projektnoj dokumentaciji, Prilog VI Poziva na dostavu ponude.
Sukladno članku 4. Pravilnika o dokumentaciji o nabavi te ponudi u postupcima javne nabave (NN 65/2017) količina predmeta nabave je predviđena (okvirna).
Stvarno nabavljena količina predmeta nabave može biti veća ili manja od predviđene količine.

Ponuđene jedinične cijene primjenjivat će se na izvedene količine.

Članak 2.- Rok za izvođenje radova i mjesto isporuke

1) Naručitelj ustupa, a Izvoditelj preuzima izvođenje radova iz članka 1. prema ponudi Izvoditelja broj navesti broj ponude na temelju koje se sklapa ovaj Ugovor od navesti datum ponude na temelju koje se sklapa ovaj Ugovor i ugovornom troškovniku (dalje u tekstu: troškovnik) s opisom, količinama i jediničnim cijenama. Navedeni dokumenti su sastavni dio ovog Ugovora.

2) Smatra se da je Izvoditelj radova uveden u posao kada mu Naručitelj omogući pristup lokaciji izvođenja radova i dostavi gradilišnu dokumentaciju što se utvrđuje Zapisnikom o uvođenju Izvoditelja u posao kojeg potpisuje ovlašteni predstavnik Naručitelja, ovlašteni predstavnik Izvoditelja radova i Nadzorni inženjer.

3) Izvoditelj radova se obvezuje da će radove završiti u roku od 240 kalendarskih dana od dana uvođenja u posao.

4) Svi radovi trebaju biti dovršeni u skladu s ugovorenim rokom izvršenja.

5) Po završetku radova, nakon obavljenog tehničkog pregleda ugovorne strane izvršit će primopredaju te sastaviti Zapisnik o primopredaji radova. Završetkom izvođenja radova smatra se dan kada je Izvoditelj radova završio sve ugovorene radove, evidentirane u građevinskom dnevniku koji ovjerava nadzorni inženjer.

6) Mjesto izvođenja radova je na adresi: KROLID d.o.o. Potočka ulica 171, KRIŽEVCI, Republika Hrvatska.
Članak 3.
1) lzvoditelj   ima   pravo	na    produženje   ugovorenog  roka/rokova   samo	u sljedećim slučajevima:
· viša sila, prirodni događaji, osobito vremenski uvjeti, neprimjereni za izvođenje radova i/ili ugradbu materijala,
· izvantroškovnički radovi za koje Izvoditelj prilikom sklapanja ugovora nije znao, niti je mogao znati da se moraju izvesti,
· povećanje fizičkog obujma radova više od 10% od ukupno ugovorenih količina.

2) Rok za dovršenje ugovorenih radova produžit će se za onoliko dana koliko je trajala smetnja, uzimajući u obzir i vrijeme potrebno za ponovnu organizaciju rada i nastavak radova.

3) Izvoditelj je dužan podnijeti zahtjev za produženje roka Naručitelju po nastanku razloga za produženje roka.

4) Produženje roka utvrđuju Naručitelj i Izvoditelj u pismenom obliku i to po pismenom zahtjevu lzvoditelja. Ako Naručitelj ne odgovori u roku od 15 dana smatra se da je prihvatio zahtjev lzvoditelja.

Članak 4.

(1) Ako lzvoditelj svojom krivnjom u potpunosti ne završi radove u ugovorenom roku za dovršetak, dužan je za svaki dan prekoračenja krajnjeg roka platiti Naručitelju ugovorenu kaznu u iznosu od 2‰ (dva promila) od ukupnog ugovorenog iznosa bez PDV – a, s tim da iznos tako određene ugovorne kazne ne može prijeći 5% ukupne cijene radova bez PDV - a.

(2) Plaćanje ugovorene kazne ne oslobađa lzvoditelja njegove obveze završetka radova, ili bilo koje druge obveze prema ovom Ugovoru.

Članak 5.
(1) Ovim Ugovorom Izvoditelj preuzima obvezu izvođenja radova iz članka 1. ovog Ugovora po jediničnim cijenama utvrđenim za pojedine stavke radova kako su navedene i upisane u Troškovniku – Dodatak II koji je sastavni dio ovog Ugovora.

(2) Izvoditelj će za sve radove iz ovog Ugovora osigurati potrebnu radnu snagu, materijal, alate, mehanizaciju, transport, transportna sredstva i sve druge uređaje i sredstva koji su potrebni za izvođenje radova.

Članak 6. – Cijena i način plaćanja

(1) Cijena koju Naručitelj plaća za izvršenje obveza iz prethodnog članka ovog Ugovora je sukladno Troškovniku Izvoditelja - Dodatak II koji je sastavni dio ovog Ugovora i ponude broj navesti broj ponude na temelju koje se sklapa ovaj Ugovor od navesti datum ponude na temelju koje se sklapa ovaj Ugovor na temelju koje se sklapa ovaj Ugovor.



(2) Ukupna cijena za izvršenje obveza iz članka 1. Ugovora iznosi: (navesti ukupan iznos naknade u HRK bez PDV-a i s PDV-om (ako je primjenjivo), brojkama i slovima).

(3) Jedinične cijene iz troškovnika sadrže:
· Sve troškove materijala i radne snage sa svim doprinosima i porezima, prijevoz i prijenos materijala do mjesta ugradnje, uključivši utovar i istovar materijala te njegovo ugrađivanje;
· Sve troškove pripremnih i završnih radova, uključivši sve troškove uređenja gradilišta sukladno zakonskim i podzakonskim propisima, kao i propisane ateste za rad i materijal;
· Odstranjivanje i zbrinjavanje otpada, sva čišćenja prostorija i gradilišta u toku radova i nakon završetka radova Izvoditelja, te prijenos i prijevoz otpada i smeća nastalog izvođenjem ugovorenih radova;
· Trošak opreme i alata za izvođenje radova;
· Trošak osiguranja objekta do uspješne primopredaje radova;
· Trošak osiguranja ljudi i trošak osiguranja raznih radova, materijala i odgovornosti prema trećim osobama;
· Trošak potrošnje vode, električne energije, plina i telefona;
· Trošak potrebnih ispitivanja materijala sukladno tehničkim propisima, normama, Pravilniku i Zakonu.

(4) U cijenu su uključeni i svi ostali troškovi i izdaci Izvoditelja koji su potrebni da radovi navedeni i opisani u ponudi broj navesti broj ponude na temelju koje se sklapa ovaj Ugovor od navesti datum ponude na temelju koje se sklapa ovaj Ugovor budu u potpunosti i kvalitetno izvedeni, te da prostor bude podoban za preuzimanje i korištenje.

(5) Jedinične cijene su fiksne i nepromjenjive za cijelo vrijeme trajanja ugovornih obveza. Izvoditelj nema pravo na povećanje ugovorenih jediničnih cijena u slučaju da se nakon sklapanja ugovora povećaju cijene elemenata na temelju kojih je sastavljena njegova ponuda, odnosno na temelju kojih je određena ugovorna cijena.

(6) Radovi će se obračunati na osnovi stvarno izvedenih radova i količina utvrđenih građevinskom knjigom i prema jediničnim cijenama iz ugovorenog troškovnika.

(7) Cijena ugovorena u članku 6. ovog Ugovora ugovara se i obračunava prema stvarno izvedenim količinama radova.

(8) Plaćanja će se vršiti na osnovu ispostavljenih i ovjerenih mjesečnih privremenih situacija, ovjerenih od strane Nadzornog inženjera u roku 30 dana od dana ovjere situacije, dok će se plaćanje na osnovu ispostavljene i ovjerene okončane situacije vršiti u roku od 30 dana od dana ovjere situacije.

(9) Plaćanje će se vršiti isključivo u kunama (HRK) i to transferom sredstava s poslovnog računa Naručitelja na poslovni račun Izvoditelja IBAN: HRXXXXXXXX kod BANKA XX d.d., na način na koji je to ugovoreno člankom 6. ovog Ugovora.

(11) Izvoditelj ne smije bez suglasnosti Naručitelja svoja potraživanja prema Naručitelju po ovom Ugovoru prenositi na treće osobe.


Članak 7.

(1) Izvoditelj je odgovoran za sve radnje i aktivnosti koje se poduzimaju na mjestu izvođenja radova kao i za korištene metode, odnosno tehnike izvođenja radova.

(2) Izvoditelj se obvezuje sve ugovorene radove izvesti u skladu s Ugovorom, Projektnom dokumentacijom, važećim propisima, standardima, tehničkim normativima i pravilima struke.

(3) Sve ugovorene radove Izvoditelj će izvesti u ugovorenom roku.

(4) Ako Naručitelj ili Nadzorni inženjer pismeno iskažu opravdanu sumnju da radovi neće biti izvedeni u ugovorenom roku, Izvoditelj će poduzeti sve potrebne mjere koje će omogućiti odgovarajuće ubrzanje radova i njihovo izvođenje u ugovorenom roku.

Članak 8.

(1) Tijekom izvođenja radova Izvoditelj ne smije odstupati od Projektne dokumentacije, niti istu mijenjati bez pismene suglasnosti Naručitelja i supotpisa Nadzornog inženjera u Građevinskom dnevniku.

(2) Ukoliko izmjena Projektne dokumentacije utječe na ugovorenu cijenu, vrste radova, količine radova, rok dovršetka radova ili druge bitne elemente Ugovora, ugovorne strane će te izmjene urediti dodatkom ovom Ugovoru.

(3) Strane su suglasne da isključivo Naručitelj ima pravo naknadno promijeniti vrstu i tip materijala i/ili opreme iz Projektne dokumentacije. Ukoliko zbog tih promjena dođe do promjene cijene u odnosu na cijene iz Troškovnika, nova cijena će se obračunati sukladno nastaloj razlici.


Članak 9. – Naknadni i nepredviđeni radovi

(1) Naknadni i nepredviđeni radovi su radovi koji nisu navedeni niti opisani u ugovornom troškovniku.

(2) 	lzvođenje naknadnih i nepredviđenih radova Naručitelj treba zatražiti od lzvoditelja pismeno, upisom u građevinski dnevnik. U slučaju da za vrijeme trajanja ovog Ugovora Naručitelj zatraži od lzvoditelja izvođenje naknadnih radova, jedinična cijena tih radova će se odrediti analizom cijene na bazi jediničnih cijena iz ugovornog troškovnika, prosječnih normi u građevinarstvu i tržišnih cijena materijala dopremljenih na mjesto izvođenja radova.

(3) 	Naknadni radovi i nepredviđeni radovi i njihova cijena podliježu posebnom dodatku ovom Ugovoru, koji mora biti u pisanom obliku.

(4) Nije dopušteno izvršenje bilo kojih naknadnih radova od strane lzvoditelja, osim ako se ugovorne stranke putem dodatka ovom Ugovoru sporazumiju o opsegu i cijeni za takve radove.

(5) Pod nepredviđenim radovima podrazumijevaju se radovi koje je nužno izvesti zbog nastupanja više sile ili zbog neposredne opasnosti za sigurnost konstrukcije, života ili zdravlja ljudi ili zbog mogućnosti nastanka šteta koje nisu mogle biti predviđene niti izbjegnute.

Članak 10. – Obveze Naručitelja

(1) Prilikom uvođenja u posao, Naručitelj je dužan predati Izvoditelju Projektnu dokumentaciju u tri (3) primjerka, ovisno o potrebama mjesta izvođenja radova.

(2) Nadalje, Naručitelj je dužan:
· Osigurati odgovarajući pristup mjestu izvođenja radova kako bi se radovi neometano odvijali
· Prethodno urediti sve eventualne nesuglasice u svezi imovinsko-pravnih odnosa na nekretninama koje će biti obuhvaćene poslovima po ovom Ugovoru.
· Prilikom uvođenja u posao predati lzvoditelju lokaciju za izvođenje radova i organizaciju mjesta izvođenja radova slobodnu od ljudi i stvari te podobnu za nesmetano izvođenje radova.
· Osigurati na mjestu izvođenja radova mjesto priključka električne energije i pitke vode u količini dovoljnoj za nesmetano izvođenje radova.
· Imenovati nadzorne inženjere sukladno Zakonu o gradnji.
· Putem nadzornih inženjera rješavati eventualne greške ili manjkavosti u projektnoj dokumentaciji, te tako omogućiti lzvoditelju nesmetano i kontinuirano izvođenje radova.
· Uredno plaćati izvedene radove lzvoditelju na način kako je to utvrđeno ovim Ugovorom.

Članak 11. – Obveze Izvoditelja
(1) Obveze Izvoditelja su sljedeće:
· Potpisom ovog Ugovora lzvoditelj potvrđuje da je detaljno pregledao Projektnu dokumentaciju vezanu za ugovorene radove, te izjavljuje i jamči Naručitelju da je sposoban izvršiti sve svoje obveze preuzete ovim Ugovorom i u skladu s ovim Ugovorom, Projektnom dokumentacijom, najboljim pravilima njegove struke i Zakonima.
· Izvoditelj snosi trošak utrošene električne struje i vode za potrebe mjesta izvođenja radova.
· Prilikom izvođenja radova lzvoditelj treba izbjeći nanošenje bilo kakve štete osobama, stvarima i nekretninama Naručitelja, i ostalima. Ako lzvoditelj svojom krivnjom, uslijed nesavjesnog, nepažljivog i nepravodobno izvršenog rada uzrokuje štetu Naručitelju ili trećoj osobi dužan je istu štetu nadoknaditi. Kao jamstvo za naplatu navedene štete primjenjuje se bjanko zadužnica/zadužnica/bankarska garancija/polog ili jednakovrijedan instrument osiguranja u državi poslovnog nastana ponuditelja.
· Izvoditelj je obvezan poduzeti sve potrebne mjere za sigurnost i zaštitu objekata, radova, radnika, prolaznika i obližnjih zgrada u skladu s važećim Zakonom o gradnji.
· Izvoditelj se također obvezuje poduzeti sve mjere predostrožnosti kako bi spriječio krađu, gubitke, nesreće ili štete na mjestu izvođenja radova tijekom trajanja ovog Ugovora.
· Prilikom izvođenja radova lzvoditelj je dužan provoditi mjere zaštite na radu i mjere zaštite od požara te se u svemu pridržavati Zakona o zaštiti na radu i Zakona o zaštiti od požara.
· Izvoditelj je isključivo odgovoran za nezgode i ozljede, za smrt kao posljedicu nezgoda na mjestu izvođenja radova, za štetu na imovini bilo koje treće osobe zbog izvođenja radova, te je lzvoditelj dužan u slučaju svakog takvog štetnog događaja obeštetiti Naručitelja za bilo koje novčane ili nenovčane zahtjeve za naknadu štete parnice ili druge postupke koje pokrenu radnici lzvoditelja ili bilo koja treća osoba, tako da podmiri bilo koju takvu tražbinu iz vlastitih polica osiguranja.
· Izvoditelj je dužan imenovati inženjera gradilišta i o tome obavijestiti Naručitelja.
· Izvoditelj će ugrađivati materijale i proizvode koji odgovaraju propisanim standardima kvalitete. Za izvedene radove Izvoditelj je dužan Naručitelju predati ateste i uvjerenja sukladno definiranom u Prilogu II – Troškovnik koji je sastavni dio ponude Izvoditelja.
· Ugovorne stranke suglasno utvrđuju da će za potrebe izvođenja radova koji su predmet ovog Ugovora koristiti materijale opisane u ugovornom troškovniku.
· Izvoditelj je obvezan postupati s dužnom pažnjom prema okolišu i ekološkim principima, uključujući odlaganje otpada (plastika, metal i sl.). Korištenje proizvoda koji su štetni za okoliš, uključivši i PVC, mora biti najviše ograničeno. Naručitelj zadržava pravo naložiti lzvoditelju odstranjivanje proizvoda/tvari štetnih za okoliš s mjesta izvođenja radova.
· Izvoditelj je dužan surađivati s predstavnicima Naručitelja, a posebno s nadzornim inženjerima i ostalim izvoditeljima na mjestu izvođenja radova, ako ih ima.
· Izvoditelj se obvezuje o svom trošku održavati mjesto izvođenja radova urednim i sigurnim tijekom izvođenja Radova, te po završetku navedenih Radova deponirati sav nepotreban materijal na određeni deponij, ukloniti strojeve te ostaviti mjesto izvođenja radova čisto.
· Izvoditelj je također dužan o svom trošku popraviti sva oštećenja na korištenim površinama i okolnim objektima, koja su eventualna posljedica radova, te uspostaviti prijašnje stanje svih okolnih površina korištenih za potrebe izvođenja radova nakon zatvaranja mjesta izvođenja radova.
· Izvoditelj je dužan ograditi i označiti čitavo područje mjesta izvođenja radova na način da obavijesti treće osobe da je ograđeno područje mjesto izvođenja radova na kojem neovlaštenim trećim osobama nije dopušten pristup i zadržavanje.
· Izvoditelj je dužan pravovremeno upozoriti Naručitelja i Nadzornog inženjera na svaku manjkavost ili nedostatak koji zapazi u Projektnoj dokumentaciji Naručitelja te je od Nadzornog inženjera i Projektanta dužan zatražiti potrebna objašnjenja, a isti su dužni bez odlaganja učiniti sve potrebno da se otklone ukazani nedostatci odnosno dati potrebna objašnjenja.
· Izvoditelj je odgovoran za sve podzemne i nadzemne instalacije koje se nalaze na mjestu izvođenja radova, te se obvezuje utvrditi točne pozicije istih.
· Smatra se da je Izvoditelj izvršio uvid u prikladnost i mogućnosti pristupnih putova te da na iste nema primjedbi. Izvoditelj će poduzeti sve razumne mjere da spriječi odnosno umanji oštećenje cesta, putova i prilaza koje može nastati njegovom aktivnošću. Izvoditelj je odgovoran za održavanje pristupnih putova u stanju koje omogućuje njihovo korištenje za potrebe mjesta izvođenja radova.
· Izvoditelj je odgovoran za svaku štetu koja bi mogla proizići iz korištenja pristupnih puteva, a nakon završetka radova obvezan je sve pristupne puteve vratiti u prvobitno stanje.
· Izvoditelj će snositi sve troškove koji bi mogli proizaći iz eventualnih rješenja Državnog inspektorata i/ili ostalih državnih institucija te eventualne kazne koje bi proizlazile iz takvih rješenja, a koje su uzrokovane postupanjem Izvoditelja.
· Izvoditelj se obvezuje da će se tijekom ispunjenja ugovornih obveza ponašati profesionalno, neovisno, etički i s pažnjom dobrog stručnjaka.
· Izvoditelj se obvezuje da će na zahtjev Ministarstva gospodarstva i održivog razvoja, Hrvatske agencije za malo gospodarstvo, inovacije i investicije (HAMAG BICRO) ili bilo kojeg drugog tijela ovlaštenog za kontrolu projekata, predočiti sve fakture, potvrde o izvršenim plaćanjima i ostalu dokumentaciju vezanu uz radove koji su predmet nabave.
· Rizik propasti ili oštećenja nastalih prije primopredaje izgrađenog objekta koji je predmet nabave snosi Izvoditelj, te nema pravo na naknadu od Naručitelja.
· Jamstveni rok u kojem se Izvoditelj obvezuje ukloniti sve eventualne nedostatke na svim vrstama izvedenih radova, te isporučenoj opremi i ugrađenim materijalima na svoj teret iznosi ________ godine, i isti ne utječe na odgovornost Izvoditelja radova za nedostatke građevine koji se tiču zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima. Za isporučenu opremu i ugrađene materijale vrijede i jamstva proizvođača.


Članak 12. - Jamstvo za uredno ispunjenje Ugovora

Izvoditelj je obvezan pri potpisivanju Ugovora, a najkasnije u roku od osam (8) radnih dana od dana sklapanja Ugovora o radovima dostaviti jamstvo za uredno ispunjenje Ugovora.
Jamstvo za uredno ispunjenje Ugovora se dostavlja za slučaj povrede ugovornih obveza, i mora biti u obliku zadužnice (sukladno Pravilniku o izmjenama i dopunama Pravilnika o obliku i sadržaju zadužnice, NN br. 115/12, 82/17), bjanko zadužnice (sukladno Pravilniku o izmjenama i dopunama Pravilnika o obliku i sadržaju zadužnice, NN br. 115/12, 82/17, u nastavku: Pravilnik) koja mora biti potvrđena kod javnog bilježnika, garancije banke s klauzulom „bezuvjetno“, „bez prigovora“, „neopozivo“ i „naplativo na prvi poziv“ ili jednakovrijednog instrumenta osiguranja u državi poslovnog nastana ponuditelja.
Jamstvo se izdaje u korist Naručitelja u apsolutnom iznosu izraženom u visini 10% vrijednosti Ugovora o radovima, odnosno ugovorenog iznosa (bez PDV-a). Rok valjanosti mora biti najmanje 30 (trideset) dana dulje od razdoblja trajanja Ugovora. U slučaju produljenja Ugovora, Izvoditelj je obvezan proporcionalno produljiti rok valjanosti jamstva za uredno ispunjenje Ugovora.
Ponuditelj može dostaviti zadužnicu, bjanko zadužnicu ili jednakovrijedan instrument osiguranja u državi poslovnog nastana ponuditelja na veći iznos ukoliko mu to odgovara. Ponuditelj može dostaviti jamstvo koje već posjeduje ili mu je vraćeno iz nekog postupka nabave ili ga ima iz nekog drugog razloga.
Ukoliko ponuditelj dostavlja bankarsku garanciju, ista mora sadržavati klauzule „bezuvjetno“,
„bez prigovora“, „neopozivo“ i „naplativo na prvi poziv“.
Umjesto traženog jamstva odabrani ponuditelj može kao jamstvo za uredno ispunjenje ugovora dati i novčani polog u traženom iznosu i isti uplatiti na račun Naručitelja.
Podaci za uplatu novčanog pologa:

IBAN: HR56 2402006 1500113429
Model: HR99
Poziv na broj: 118-1-OIB uplatitelja
Svrha uplate: Jamstvo za uredno ispunjenje Ugovora, broj Ugovora o radovima xx/xx/xx

U tom slučaju, odabrani ponuditelj je dužan u roku osam (8) radnih dana od dana sklapanja Ugovora o radovima, dostaviti dokaz o danom novčanom pologu u svrhu jamstva za uredno ispunjenje ugovora u obliku ispisa provedenog naloga za plaćanje.
Nikakva plaćanja neće biti izvršena u korist izvršitelja prije dostave jamstva. Jamstvo mora biti valjano sve dok Ugovor ne bude potpuno i uredno izvršen.
Jamstvo za uredno ispunjenje Ugovora bit će vraćeno izvršitelju u roku od 30 dana od dana izdavanja potvrde o urednom izvršenju radova.


Članak 13. - Jamstvo za otklanjanje nedostataka u jamstvenom roku

Izvoditelj je obvezan prilikom primopredaje radova i potpisa zapisnika o primopredaji, Naručitelju, bez odgode, predati jamstvo za otklanjanje nedostataka za izvedene radove u obliku zadužnice (sukladno Pravilniku o izmjenama i dopunama Pravilnika o obliku i sadržaju zadužnice, NN br. 115/12, 82/17), bjanko zadužnice (sukladno Pravilniku o izmjenama i dopunama Pravilnika o obliku i sadržaju zadužnice, NN br. 115/12, 82/17, u nastavku: Pravilnik) koja mora biti potvrđena kod javnog bilježnika, ili garancije banke s klauzulom „bezuvjetno“, „bez prigovora“, „neopozivo“ i „naplativo na prvi poziv“ ili jednakovrijednog instrumenta osiguranja u državi poslovnog nastana ponuditelja.
Jamstvo se izdaje u korist Naručitelja u apsolutnom iznosu izraženom u visini 10% vrijednosti Ugovora o radovima, odnosno ugovorenog iznosa (bez PDV-a),

Izvoditelj može dostaviti zadužnicu , bjanko zadužnica ili jednakovrijedni instrument osiguranja u državi poslovnog nastana ponuditelja na veći iznos ukoliko mu to odgovara. Ponuditelj može dostaviti jamstvo koje već posjeduje ili mu je vraćeno iz nekog postupka nabave ili ga ima iz nekog drugog razloga.

Jamstveni rok predstavlja vremensko razdoblje u kojem Izvoditelj radova garantira za otklanjanje nedostataka na svim vrstama izvedenih radova te isporučenoj opremi i ugrađenim materijalima i isti ne utječe na odgovornost Izvoditelja radova za nedostatke građevine koji se tiču zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima. Za isporučenu opremu i ugrađene materijale vrijede i jamstva proizvođača.

Ukoliko ponuditelj dostavlja bankarsku garanciju, ista mora sadržavati klauzule „bezuvjetno“,
„bez prigovora“, „neopozivo“ i „naplativo na prvi poziv“. Rok valjanosti bankarske garancije mora biti najmanje 30 (trideset) dana dulji od trajanja roka jamstva za otklanjanje nedostataka koje je Ponuditelj naveo u Prilogu I – Ponudbeni list, Poziva na dostavu ponuda.

Umjesto traženog jamstva odabrani ponuditelj može kao jamstvo za otklanjanje nedostataka u jamstvenom roku dati i novčani polog u traženom iznosu i isti uplatiti na račun Naručitelja.
Podaci za uplatu novčanog pologa:
IBAN: HR56 2402006 1500113429
Model: HR99
Poziv na broj: 118-1-OIB uplatitelja
Svrha uplate: Jamstvo za otklanjanje nedostataka u jamstvenom roku, broj Ugovora o radovima xx/xx/xx

U tom slučaju, odabrani ponuditelj je dužan zajedno s Potvrdom o urednom izvršenju radova dostaviti dokaz o danom novčanom pologu u svrhu jamstva za otklanjanje nedostataka u jamstvenom roku u obliku ispisa provedenog naloga za plaćanje.
Jamstvo za otklanjanje nedostataka u jamstvenom roku predstavlja osiguranje Naručitelju za slučaj da izvršitelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Jamstvo za otklanjanje nedostataka u jamstvenom roku bit će vraćeno izvoditelju u roku od 30 dana od dana isteka jamstvenog roka.
U Ugovoru o radovima bit će primijenjen rok jamstva definiran ponudom odabranog ponuditelja.


Članak 14. – Tehnički pregled

(1) Odmah po dovršetku svih ugovornih radova, ugovorne strane pristupit će tehničkom pregledu građevine. Predmet tehničkog pregleda biti će svi radovi definirani Projektnom dokumentacijom.

(2) Izvoditelj je dužan po dovršetku ugovorenih radova upisati završetak radova u građevinski dnevnik, te o svom trošku pribaviti svu dokumentaciju potrebnu za uspješno obavljanje tehničkog pregleda građevine sukladno važećim propisima i zakonima.


Članak 15.

(1) Naručitelj se obvezuje podnijeti nadležnom državnom tijelu zahtjev za tehnički pregled građevine i izdavanja uporabne dozvole.

(2) Ako se prilikom tehničkog pregleda ustanovi da na izgrađenoj građevini postoje nedostaci, Izvoditelj je dužan odmah pristupiti otklanjanju utvrđenih nedostataka o svom trošku, sve prema rokovima utvrđenim u Zapisniku o primopredaji radova.

(3) Ukoliko Izvoditelj ne otkloni utvrđene nedostatke na radovima, Naručitelj ima pravo za otklanjanje nedostataka angažirati treću osobu na teret i rizik Izvoditelja.

(4) U slučaju utvrđenih nedostataka u tehničkom pregledu, Naručitelj ima, pored prava zahtijevanja otklanjanja utvrđenih nedostataka od Izvoditelja, odnosno treće osobe ukoliko ih Izvoditelj nije otklonio, i pravo na naknadu štete (od Izvoditelja) koju je zbog toga pretrpio.

Članak 16. – Primopredaja radova

(1) Po završetku ugovorenih radova izvršit će se primopredaja radova.

(2) 	lzvoditelj jamči da će izvedeni radovi u vrijeme primopredaje biti u skladu s ovim Ugovorom i/ili aneksom Ugovora (ako je primjenjivo), projektnom dokumentacijom (Prilog VI), ugovorenim troškovnikom (Prilog II), zakonima, propisima, najboljim pravilima struke i da neće imati nedostataka koji onemogućuju ili smanjuju njihovu vrijednost, odnosno prikladnost za redovitu uporabu.

(3) Prilikom primopredaje Izvoditelj će Naručitelju predati svu dokumentaciju potrebnu prema postojećim propisima za provođenje tehničkog pregleda građevine.

(4) Ako jedna od ugovornih strana neopravdano odbije sudjelovati u postupku primopredaje ili se neopravdano ne odazove pozivu na sudjelovanje u postupku primopredaje, druga ugovorna strana ima pravo sama sačiniti zapisnik o primopredaji i dostaviti ga drugoj ugovornoj strani. Nakon dostave zapisnika nastupaju posljedice vezane uz primopredaju.

(5) Za postupak primopredaje mjerodavan je izvornik ugovorne dokumentacije i sve one izmjene i dopune koje su potpisali Nadzorni inženjer, ovlašteni predstavnici ugovornih strana kao i potvrda glavnog projekta.

(6) Ako se u zapisniku o primopredaji utvrdi da je Izvoditelj dužan o svom trošku doraditi, popraviti ili ponovno izvesti pojedine radove, Izvoditelj će odmah pristupiti izvršenju tih radova, te ih završiti u roku određenom Zapisnikom o primopredaji.

(7) U slučaju utvrđenih manjih nedostataka Naručitelj ima pravo početi koristiti građevinu. Danom početka korištenja građevine smatra se da je primopredaja između ugovornih strana izvršena, što ne oslobađa Izvoditelja obveza otklanjanja eventualnih nedostataka utvrđenih prije primopredaje.

(8) Ako Izvoditelj nakon sastavljanja Zapisnika o primopredaji ne pristupi otklanjanju nedostataka odnosno izvođenju radova iz prethodne točke i ne završi ih u roku definiranom Zapisnikom, Naručitelj ima pravo izvođenje tih radova povjeriti trećoj osobi na teret Izvoditelja.

Članak 17. – Vidljivost

Ukoliko predmetna nabava bude sufinancirana od strane EU strukturnih fondova Naručitelj će samostalno osigurati mjere vidljivosti u skladu s pravilima opisanima u Uputama za korisnike sredstava vezano uz informiranje, komunikaciju i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020.


Članak 18. - Osobe ovlaštene za komunikaciju (kontakti)

1. Osobe ovlaštene za komunikaciju ugovornih strana su: Za Naručitelja:
	Ime i prezime
	Barbara Podolski

	Adresa
	Prigorska ulica 68, 48260 Križevci, Republika Hrvatska

	Broj telefona
	+385 98 374 453

	Adresa E-pošte
	krolid.d.o.o@gmail.com





Za Izvoditelja:

	Ime i prezime
	

	Adresa
	

	Broj telefona
	

	Adresa E-pošte
	




Članak 19. - Redoslijed prvenstva dokumenata

1. Ugovor se sastoji od sljedećih dokumenata koji u slučaju međusobne proturječnosti imaju sljedeći redoslijed prvenstva:

A. Ponuda Izvoditelja (Dodatak I) navesti broj ponude na temelju koje se sklapa ovaj Ugovor
B. Projektna dokumentacija (Prilog VI) koja je sastavni dio Poziva na dostavu ponuda
C. Troškovnik (Prilog II), <uključujući pojašnjenja tijekom pregleda i ocjene
 ponuda te dostavljene kataloge/brošure/izjave proizvođača odnosno ovlaštenog zastupnika, ako je primjenjivo>
D. Ostali bitni dokumenti (Dodatak II)

Članak 20. – Izmjene Ugovora

Izmjene Ugovora o radovima moraju biti u obliku pisanog dodatka Ugovoru i mogu se odnositi samo na one izmjene koje se sukladno propisima kojima se uređuje javna nabava ne smatraju bitnim izmjenama u odnosu na sadržaj i osnovne elemente Ugovora. Iznimno od ove odredbe, u slučaju predviđenim točkom 5. nije potrebno raditi pisani dodatak Ugovoru.
(1) Bitnim izmjenama smatraju se izmjene koje:
a) uvode uvjete koji bi, da su bili dio postupka nabave koji je prethodio sklapanju Ugovora, omogućili podnošenje drugačijih ponuda od onih koje su podnesene u postupku nabave, ili bi omogućili odabir drugačije ponude od ponude odabrane u postupku nabave,
b) znatno proširuju predmet Ugovora,
c) mijenjaju ekonomsku ravnotežu Ugovora u korist Izvoditelja na način koji nije bio predviđen Ugovorom,
d) mijenjaju ugovornu stranu odabranog ponuditelja, odnosno Izvoditelja.
(2) Izmjene Ugovora o radovima neće se smatrati bitnim izmjenama Ugovora u smislu prethodnog stavka u sljedećim slučajevima:
a) mogućnost izmjene Ugovora (opseg i priroda mogućih izmjena, uvjeti pod kojima izmjene mogu nastati) bila je predviđena na jasan i nedvojben način u Pozivu na dostavu ponuda i Ugovoru, pod uvjetom da takva izmjena ne znači promjenu pravne prirode Ugovora
b) do promjene Izvoditelja došlo je temeljem pravnog sljedništva, a koje sljedništvo je posljedica statusne promjene Izvoditelja, sve pod uvjetom da gospodarski subjekt koji postaje nova ugovorna strana zadovoljava sve uvjete i zahtjeve koji su bili predviđeni u provedenom postupku javne nabave. U svrhu ove izmjene, Naručitelj ima pravo prije pristanka na izmjenu zahtijevati od Izvoditelja, odnosno novog subjekta, dostavu dokumenta kojima se dokazuje da nova ugovorna strana zadovoljava uvjete i zahtjeve koji su bili predviđeni u postupku javne nabave koji je prethodio sklapanju Ugovora.
(3) Ugovorna strana kod koje su nastupile okolnosti zbog kojih se traži izmjena Ugovora dužna je dostaviti prijedlog za izmjenu drugoj strani bez odgađanja. Prijedlog mora biti sastavljen u pisanom obliku i sadržavati razloge zbog kojih se predmetna izmjena predlaže. Druga ugovorna strana očitovat će se prihvaća li predloženu izmjenu u roku od 10 dana od primitka prijedloga. U slučaju da se strane usuglase oko sadržaja izmjene, Naručitelj će pripremiti tekst dodatka Ugovoru i isti dostaviti na potpis Izvoditelju u roku od 10 dana od dana usuglašavanja o sadržaju izmjene, odnosno dana saznanja o istom.
(4) Ukoliko je potrebna dodatna dokumentacija kako bi se razmotrio prijedlog za izmjenu ugovora, ugovorna strana koja je zaprimila prijedlog za izmjenu ugovora postavit će zahtjev za dostavom takve dokumentacije. U slučaju takvog zahtjeva rok za očitovanje o predloženoj izmjeni miruje u razdoblju od postavljanja zahtjeva za dostavom dodatne dokumentacije pa  do njezina zaprimanja te nastavlja teći protekom navedenog razdoblja.



(5) Za izmjene manjeg značaja, kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru već će jedna strana pisanim putem obavijestiti drugu o nastaloj promjeni. Učinak promjene će nastupiti kada druga strana zaprimi takvu obavijest.

Članak 21. – Raskid Ugovora

(1) Ugovorne stranke suglasno utvrđuju da svaka od njih može jednostrano raskinuti ovaj Ugovor ako se druga Ugovorna stranka ne pridržava bitnih odredaba ovog Ugovora s otkaznim rokom od 30 (trideset) dana.
(2) Ukoliko Izvoditelj propusti izvršiti bilo koju obvezu iz Ugovora, Naručitelj može pisanim putem obavijestiti Izvoditelja o nastupu nekog od razloga za raskid ugovora predviđenog ovim člankom i zatražiti od Izvoditelja da otkloni nedostatak u primjerenom roku.

(3) Naručitelj ima pravo raskinuti ovaj Ugovor u sljedećim slučajevima:
· ako je očito da Izvoditelj ne može izvesti radove na vrijeme niti nakon pisanog zahtjeva Naručitelja ili ostavljenog primjerenog roka za ispunjenje obveze, ili ako ne izvršava svoje obveze sukladno Ugovoru;
· ako Izvoditelj samovoljno i bez razloga napusti gradilište, a da ugovorene radove nije izveo u cijelosti;
· u slučaju da Izvoditelj radove obavlja s radnicima koji nisu prijavljeni nadležnim službama i nisu u radnom odnosu.

(4) U slučaju raskida ugovora Naručitelj ima pravo uz pisanu obavijest udaljiti Izvoditelja s gradilišta bez odgađanja.

(5) Nakon što je obavijest o raskidu stupila na snagu, Naručitelj može:
· zadržati daljnja plaćanja Izvoditelju sve dok se ne utvrde troškovi izvođenja radova, dovršenja i otklanjanja eventualnih nedostataka, ugovorne kazne i svi ostali troškovi koje je napravio Izvoditelj, i/ili
· nadoknaditi od Izvoditelja sve gubitke i štete koje je imao Naručitelj kao i sve dodatne troškove dovršenja radova nakon što odobri iznose koji dospijevaju Izvoditelju u skladu s počinjenim obračunom na dan raskida. Nakon naknade svih takvih gubitaka, šteta i dodatnih troškova, Naručitelj će platiti Izvoditelju svaki preostali iznos.

(6) U slučaju raskida ovog Ugovora lzvoditelj se obvezuje odmah, a najkasnije u roku od 30 (trideset) dana od dana obavijesti o raskidu, napustiti i predati gradilište Naručitelju čisto i uredno, te predati Naručitelju svu projektnu i drugu dokumentaciju bez prava na zadržavanje bilo koje imovine Naručitelja.


Članak 22. – Završne odredbe

1. Ovaj Ugovor se sklapa u dva (2) primjerka, od čega jedan primjerak zadržava Naručitelj, a drugi Izvoditelj.




Za Izvoditelja:	Za Naručitelja:

Ime i funkcija:	Ime i funkcija:



(potpis i pečat)	(potpis i pečat)







Datum potpisa:	Datum potpisa:
2

